stanford-oval/wikipedia huggingface dataset:
זפלזאורוס

| זפלזאורוס |
| --- | --- |

תקופה
קרטיקון תחתון, 130–120 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: זפלזאורוס
מין:: Zapalasaurus bonapartei
שם מדעי
 Zapalasaurus

זפלזאורוס (שם מדעי: Zapalasaurus; מילולית: "לטאת זפאלה (אנ')") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון התחתון שלפני 130 עד 120 מיליון שנה מזמננו בפטגוניה, אמריקה הדרומית. הסוג התגלה במרחק 80 ק"מ מהעיר זפאלה (אנ'), במחוז נאוקן שבארגנטינה. הוא הוגדר למדע ב-2006 בידי החוקרים: לאונרדו סלגאדו, איסמר דה סוזה קרוואלו ואלברטו גארידו שחפרו את שרידיו בתצורות לה אמרגה (אנ').
דינוזאור זה היה בעל צוואר ארוך רב-שימושי אשר עזר לאכול צמחייה קרקעית רחוקה מבלי לנוע כמעט, זאת עקב החוליות הקשתיות שלו. הדינוזאור הגיע לאורך של 25 מטרים, לגובה 6–7 מטרים ולמשקל 12–13 טונות בקירוב. עם זאת הוא היה קטן יחסית למרבית הזאורופודים בתקופתו, בני קבוצת הטיטאנוזאורים שהיו גדולים יותר מכל חיית יבשה אחרת. הוא התקיים לאורך מישור הצפה קדום, בו היו נהרות עם גדות אבני חול וביצות.
ז'וזואה אנונסיאדו דה אוליביירה

ז'וזואה אנונסיאדו דה אוליביירה (בפורטוגזית: Josué Anunciado de Oliveira, נולד ב-19 ביולי 1979 בוויטוריה דה סנטו אנטאו שבברזיל) הוא כדורגלן עבר ברזילאי ששיחק בעמדת הקשר האחורי. לז'וזואה 28 הופעות וזכיות בקופה אמריקה 2007 ובגביע הקונפדרציות 2009 עם נבחרת ברזיל.
ז'וזואה זכה במהלך הקריירה ב-21 תארים בקבוצותיו השונות ובנבחרת ברזיל.
קריירת מועדונים > גויאס

ז'וזואה החל את הקריירה במועדון הברזילאי גויאס, שם שיחק כנער ועלה לבוגרים בשנת 1997. בגויאס ז'וזואה זכה בשש אליפויות של מדינת גויאס, ובשנת 1999 העפיל עם הקבוצה לליגת העל הברזילאית, לאחר שהקבוצה סיימה את העונה כאלופת ליגת המשנה הברזילאית. בנוסף, ז'וזואה זכה עם גויאס שלוש פעמים בגביע המרכז-מערב, בו משתתפות הקבוצות ממרכז ומערב ברזיל. לאחר שבע עונות בבוגרים של גויאס, בהן צבר 190 הופעות ליגה והבקיע שישה שערים, עזב ז'וזואה את גויאס וחתם בסאו פאולו לקראת עונת 2005.
קריירת מועדונים > סאו פאולו

בעונתו הראשונה של ז'וזואה בסאו פאולו, המועדון הגיע להישגים גדולים, כאשר זכה באליפות סאו פאולו בכדורגל, ובקופה ליברטדורס, לאחר ניצחון במפגש כפול בגמר על אתלטיקו פרנאאנסה. זכייה זו בגביע הליברטדורס העניקה לז'וזואה ולסאו פאולו כרטיס לאליפות העולם לקבוצות כדורגל, בה זכתה הקבוצה לאחר ניצחון 1:0 בגמר על ליברפול. לאחר מכן, זכה ז'וזואה עם סאו פאולו בשתי אליפויות של ליגת העל הברזילאית ברצף, בשנים 2006 ו-2007.
קריירת מועדונים > וולפסבורג

לאחר עונת 2007, חתם ז'וזואה בוולפסבורג, והפך לאחד העוגנים ההגנתיים של הקבוצה. בעונתו השנייה בקבוצה, 2008/2009, זכה ז'וזואה עם וולפסבורג באליפות הבונדסליגה הראשונה בתולדותיה, כשהוא משתף פעולה בקישור עם כריסטיאן גנטנר, זואזדאן מיסימוביץ', אשכאן דז'אגה ומקוטו האסבה, ועם חברו לסאו פאולו, הברזילאי גראפיטה. ז'וזואה זכה לשבחים רבים על משחקו בעונה זו, והמשיך להיות שחקן יציב בהרכבה של וולפסבורג גם בשלוש העונות הבאות, והחל משנת 2008 אף שימש קפטן הקבוצה. בעונת 2012/2013 פחתה כמות ההופעות של ז'וזואה בהרכב, וזו הייתה עונתו האחרונה בוולפסבורג. במרץ 2013 עזב ז'וזואה את המועדון לאחר 140 הופעות ליגה ושני שערים, חתם באתלטיקו מיניירו הברזילאית בהעברה חופשית.
קריירת מועדונים > אתלטיקו מיניירו

ב-31 במרץ 2013 ערך ז'וזואה את הופעת הבכורה באתלטיקו מיניירו, בה הבקיע שער בניצחון על קבוצת טופי בגביע של מדינת מינאס ז'ראיס. בשנת 2013 זכה ז'וזואה עם אתלטיקו מיניירו באליפות מדינת מינאס ז'ראיס, ובאותה שנה אף זכה בקופה ליברטדורס בפעם השנייה בקריירה שלו, לאחר ניצחון במפגש כפול בגמר על קלוב אולימפיה מליגת העל הפרגוואית. בשנת 2014 זכה ז'וזואה עם אתלטיקו מיניירו בגביע רקופה סודאמריקנה לאחר ניצחון במפגש כפול על לנוס הארגנטינאית. ז'וזואה ישב על הספסל בצמד המפגשים ולא שותף. בשנת 2015 תלה ז'וזואה את נעליו.
קריירה בינלאומית

ז'וזואה ערך את הופעת הבכורה בנבחרת ברזיל במרץ 2007 במשחק ידידות מול נבחרת גאנה. בשנת 2007 השתתף ז'וזואה עם נבחרת ברזיל בקופה אמריקה 2007, בו הבקיע את שערו היחיד במדים הלאומיים, בניצחון 6:1 בשמינית הגמר על נבחרת צ'ילה. ז'וזואה וברזיל זכו בקופה אמריקה 2007, לאחר ניצחון 3:0 בגמר על נבחרת ארגנטינה, בו ז'וזואה שיחק 90 דקות. בשנת 2009 ז'וזואה נסע עם ברזיל לגביע הקונפדרציות 2009, אך שותף בו רק במשחק האחרון בשלב הבתים כשנכנס כמחליף בניצחון 3:0 על נבחרת איטליה בדקה ה-86. בשנת 2010 ז'וזואה השתתף עם ברזיל במונדיאל 2010, ובמשחק שלב הבתים נגד נבחרת פורטוגל, נכנס כמחליף בדקה ה-44 במקום פליפה מלו, במשחק שהסתיים בתוצאה 0:0. ז'וזואה לא שיחק במשחקים נוספים באותו מונדיאל, בו הודחה ברזיל ברבע הגמר על ידי נבחרת הולנד. למעשה, ההופעה מול פורטוגל במונדיאל 2010 הייתה ההופעה ה-28 והאחרונה של ז'וזואה במדים הלאומיים.
תארים

עם גויאס:
אליפות מדינת גויאס (6): 1997, 1998, 1999, 2000, 2002, 2003
אליפות ליגת המשנה הברזילאית: 1999
גביע המרכז-מערב (3): 2000, 2001, 2002
עם סאו פאולו:
אליפות סאו פאולו בכדורגל: 2005
קופה ליברטדורס: 2005
אליפות העולם לקבוצות כדורגל: 2005
אליפות ליגת העל הברזילאית (2): 2006, 2007
עם וולפסבורג:
אליפות הבונדסליגה: 2008/2009
עם אתלטיקו מיניירו:
אליפות מדינת מינאס ז'ראיס: 2013
קופה ליברטדורס: 2013
גביע רקופה סודאמריקנה: 2014
עם נבחרת ברזיל:
קופה אמריקה 2007
גביע הקונפדרציות 2009
השער ללא שער

| --- | --- |

עטיפת גרסת הספר הדיגיטלית בעברית
 מידע כללי
 מאת:  וו-מן הואי-קאי
 שפת המקור:  סינית קלאסית 
 סוגה:  זן בודהיזם
 נושא:  צ'אן בודהיזם, קואן 
 הוצאה
 תאריך הוצאה:  1230 
 עורך:  Wumen Huikai 
 הוצאה בעברית
 הוצאה:  חיים ניסני
 תאריך:  יוני 2013
 תרגום:  חיים ניסני
 מספר עמודים:  בתרגום הראשון לעברית - 75;
 קישורים חיצוניים
 הספרייה הלאומית:  003621155
 
השער ללא שער (בסינית:無門關) הוא ספר קואנים (חידות זן) של מורה הזן הסיני וו-מן הואי-קאי, המכונה "מומון". הספר ראה אור בסין בשנת 1228 והפך לאחד מהספרים הקלאסיים של הזן בודהיזם.
שם הספר

השם מסמן את הפרדוקס של הזן, המציג דבר והיפוכו ודורש מהקורא או התלמיד לדלג מעל למשוכה של חסר הפתרון הלוגי, כדי לחצות את המחסום ולזכות בהארה.
השם "השער ללא שער" עצמו אינו מהווה בהכרח תרגום מדויק של המקור הסיני.
במקור המנדריני השם נראה כך: 無門關.
ניתן לראות כי ישנם בו שני סימנים שונים לתיאור המילה "שער".
האחד הוא 門 - mén, והשני הוא 關 - guān.
לכן ניתן לשער כי הכוונה לשני פירושים שונים של המילה, והשם המתאים יותר הוא "המחסום ללא שער".
בנוסף, עקב הדמיון בין שם המחבר - "וו-מן", ובין שני הסימנים הראשונים של שם הספר במנדרינית - 無門 - ייתכן שהכוונה היא לכך ששם הספר הוא "המחסום של וו-מן".
ראו גם

זן בודהיזם
קואן
הארה
מדיטציה
לקריאה נוספת

ספר הזן של ג'ושו, תרגם מיפנית לאנגלית יואל הופמן, תרגם מאנגלית לעברית דרור בורשטיין, הוצאת בבל 2007.
קול היד האחת, תרגם מסינית לאנגלית יואל הופמן, תרגם מאנגלית לעברית דרור בורשטיין, הוצאת כתר ספרים 2011.
חכמת זן, בתרגום דוד שחר, הדר הוצאה לאור 1989.
זן, מקורות ושיחות על מדיטציית זן ותרגולה, ד.ט. סוזוקי ושונריו סוזוקי, משכל ואסטרולוג הוצאות לאור 2003.
דרך הזן, אלן ווטס, תרגם מאנגלית לעברית אהוד תגרי, חרגול-עם עובד הוצאות לאור 2009.
השער ללא שער, וו-מן הואי-קאי, תרגם מהמקור לאנגלית אייצ'י שימומיסה, תרגם מאנגלית לעברית חיים ניסני, ספר אלקטרוני, 2013.
מראה אל מסורת הזן, היוּ־ג'ונג, תרגום מהמקור הקדום לעברית: אורי קפלן, פרפנצ'ה הוצאה לאור.
זפירוזאורוס

| זפירוזאורוס |
| --- | --- |
 איור מ-2011 של דיינוניכוס טורף זפירוזאורוס
תקופה
קרטיקון תחתון, 110 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: פארקוזאוריים
סוג:: זפירוזאורוס
שם מדעי
 Zephyrosaurus

זפירוזאורוס (שם מדעי: Zephyrosaurus; מילולית: "לטאת רוח מערבית") הוא סוג של דינוזאור אורניתופוד קטן ממשפחת הפארקוזאוריים אשר חי בתחילת הקרטיקון לפני 110 מיליון שנה מהיום. הוא התגלה בשנת 1980 בידי החוקר הנס דיטר סואץ בתצורות קולברלי (Cloverly Formation) שבמונטנה. מאובני עקבות שייתכן שהיו שלו נמצאו במרילנד ובוירג'יניה.
מדינוזאור זה נמצאו מעט מאובנים, בעיקר של עצמות הגולגולת שהייתה בעלת מקור קטן ועצמות לחיים בולטות והוא הגיע לאורך 1.8 מטר ולמשקל 25 ק"ג. ייתכן שדמה במראהו לאורודרומיאוס או לתסקילוזאורוס שחיו באותם אזורים אך בקרטיקון העליון. הוא היה כנראה אוכל צמחים דו-רגלי שהיה ניצוד בידי טורפים גדולים ממנו כמו הדיינוניכוס הקטלני.
השקיה

השקיה בשיטת ההצפה בארצות הברית
השקיה היא פעילות חקלאית שבה מובאים מים אל הצמחים, לשם גידולם או לשם קיומם. השקיה נחוצה כאשר מי הגשמים ביחידה החקלאית אינם מספיקים. ההשקיה מאפשרת קיום חקלאות אינטנסיבית.
אופן ההשקיה

את ההשקיה ניתן לחלק לארבעה תת-סוגים של פעילויות:
הכנת המים לשם הובלתם ולצורך השימוש בהם (שאיבה, התפלה, טיהור, טיוב וכו').
אגירת המים לשם וויסות השימוש או לשם שימוש במועד מאוחר יותר (בבריכות, באגמים טבעיים ומלאכותיים, על ידי החדרה לתת-הקרקע).
הובלת המים, ממקום למקום ועד ליחידה החקלאית (ידנית: באסל ודליים; בעזרת כוח הכבידה: בתעלות, באמות מים; בלחץ מים: בעזרת צינורות, משאבות ומשאבות דחף; וכו').
הבאת המים אל הצמח בתוך היחידה החקלאית (ידנית במשפך, בהתזה מצינור גמיש, בהצפה, בתלמים, בהמטרה, בטפטוף וכו').
שיטת ההשקיה הקדומה העיקרית, בממדים גדולים, הייתה השקיה באמצעות הצפה של מי נהר, כדוגמת ההשקיה בנהר הנילוס.
במערכת השקיה מתקדמת יותר מובילים מים ממקור קיים לשדות, באמצעות צינורות ותעלות. במערכות השקיה מתקדמות רבות משתמשים בשיטות של אגירת מים באופן מלאכותי לצורך השקיה.
קיומה של משאבה מקדם בצורה משמעותית את ההשקיה, שכן היא אינה תלויה בתנועתם הטבעית של המים. מכשיר נוסף המשנה את אופי ההשקיה הוא ממטרה, המתיזה מים על פני שטחים חקלאיים גדולים.
בישראל פותחה שיטת השקיה חסכונית הנקראת השקיה בטפטוף אשר מונעת פגיעה אפשרית בצמחים הקיימת בשיטות אחרות. פגיעה כזו יכולה להיגרם בשל מרווחי זמן גדולים בין פעולת השקיה אחת לשנייה בהם הצמחים עלולים להיות שרויים ללא מים. בעבור חקלאים חסרי אמצעים בסביבה יבשה פתוחה שיטת ההשקיה בטפטוף בעזרת כוח המשיכה, בה מכל המים ממוקם במקום גבוה. שיטה זו נחשבת לפשוטה וזולה ומתאימה לחלקות קטנות. פרט לכך, שיטת השקיה בטפטוף גורמת לחיסכון במים, וזאת מכיוון שהשקיה בהמטרה או בהצפה גורמות להפסדי מים כתוצאה מאידוי.  בנוסף השיטה מאפשרת מתן כמות מים מדויקת לכלל הצמחים ובכך משדרגת את איכות היבולים במדינות עניות, עד כדי מעבר מחקלאות קיום לשיווק.
על-מנת להשקות יחידות חקלאיות קטנות, כדוגמת ערוגה, אדנית וכיוצא בזה, משתמשים לעיתים בכלים עדינים יותר כגון מזלף.
השקיית עזר

כאשר מדובר על גידולי בעל, הכוונה לגידולים (בעיקר עצים ודגנים) הגדלים ללא השקיה כלל.
לעיתים, יש צורך בהשקיה נקודתית או בהשקיה חד-פעמית. השקיה זו נקראת השקיית עזר. בנטיעות מטרתה לאפשר התפתחות נאותה של מערכת השורשים, אשר תשמש בהמשך את העץ לצורך השגת מים.
בדגנים, בעיקר בחיטה, השקיית עזר נועדה להשלים במידת הצורך (כלומר אם לא יורדים מספיק גשמים או שאינם יורדים בעתם) את כמות המים שמקבלים השיבולים למנת המים האופטימלית הרצויה לחיטה. ניתן להשקות עם הנביטה, או מיד אחריה במטרה לתת לשיבולים מזון להתפתחותן, פרקי זמן אחרים בהם ניתן להשקות הם בעת ההשתבלות, או בשלב התמלאות הגרעינים בשיבולת במטרה לאפשר את השלמת התפתחות החיטה ויצירת יבול במלוא הפוטנציאל שלה.
השקיה עילית של אוכמניות
וירחיליו ברקו ורגס

| --- | --- |

 לידה:  17 בספטמבר 1921 קוקוטה, קולומביה 
 פטירה:  20 במאי 1997 (בגיל 75) בוגוטה, קולומביה 
 מדינה:  קולומביה 
 מקום קבורה:  בית הקברות המרכזי של בוגוטה 
 השכלה:  האוניברסיטה הלאומית של קולומביה  המכון הטכנולוגי של מסצ'וסטס  אוניברסיטת בוסטון  School Sacred Heart of Jesus 
 תפקיד:  Minister of Finance and Public Credit (7 באוגוסט 1962–5 בספטמבר 1962)  Mayor of Bogota (1966–1969)  נשיא קולומביה (7 באוגוסט 1986–7 באוגוסט 1990)  שגריר קולומביה בארצות הברית 
 מפלגה:  המפלגה הליברלית של קולומביה
 השקפה דתית:  נצרות קתולית 
 בן או בת זוג:  Carolina Isakson Proctor 
 פרסים והוקרה:  קולר מסדר איזבלה הקתולית (1988)  אביר הצלב הגדול של השמש של פרו (1988)  צווארון מסדר הנסיך אנריקה 
 virgiliobarco.com
 
וירחיליו ברקו ורגס (17 בספטמבר 1921 - 20 במאי 1997) היה הנשיא ה-27 של קולומביה בשנים 1986–1990.
ביוגרפיה

ברקו ורגס נולד בעיר קוקוטה שבמחוז נורטה דה סנטנדר. למד הנדסה אזרחית באוניברסיטה הלאומית של קולומביה ובמכון הטכנולוגי של מסצ'וסטס שבו סיים בשנת 1943, הוא נכנס לפוליטיקה ב-1943, כשהיה לחבר מועצת העיר בעיירה דוראניה מטעם המפלגה הליברלית. הוא נבחר אז לבית התחתון של הקונגרס, אך יצא לגלות בסוף שנות הארבעים בגלל אלימות בין הליברלים לשמרנים. הוא גר בארצות הברית, שם נולדה בתו, קרולינה ברקו איסקסון (שהייתה לימים פוליטיקאית קולומביאנית).
בארקו חזר לקולומביה ב-1954 כדי לסייע במשא ומתן על תהליך השלום שאיפשר את היווצרותה של החזית הלאומית בין ליברלים לשמרנים, שנמשכה שני עשורים. הוא הפך לחבר בסנאט, בית הקונגרס העליון ב-1958, עזב את תפקידו כשגריר בריטניה ב-1961 וחזר לקולומביה ב-1962. הוא כיהן בכהונה נוספת בסנאט עד 1966, כשנבחר לראשות עיר הבירה של קולומביה, בוגוטה. הוא כיהן בתפקיד זה עד שנת 1969, כאשר התמנה למנהל הבנק העולמי עד 1974. לאחר מכן הוא כיהן כשגריר בארצות הברית בין 1977 ל-1980.
ברקו נבחר לנשיא קולומביה עם 58 אחוז מהקולות בשנת 1986. הוא תמך בתוכניות נגד העוני במדינה, חידש את הדיאלוג עם אנשי גרילה השמאלניים ונלחם בסוחרי הסמים. למרות שהוא היה פופולרי בקרב הקהילה הבינלאומית, הוא הפך פחות פופולרי בקולומביה משום שהמאבק הנגדי של סוחרי סמים הפך אלים יותר לאחר שהוא התחיל לפעול נגדם. המדיניות הכלכלית המגבילה שלו נידונה תחילה לכליה. לאחר שנתיים של יוזמה זו פותחה תוכנית "פתיחות כלכלית", שתפתח את השווקים הקולומביאניים לעולם ותטען את כלכלת המדינה. הוא כיהן בתפקיד עד שנת 1990.
נפטר ב-20 במאי 1997.
ולדוסטה

| --- | --- |
סמל ולדוסטה

בניין עיריית ולדוסטה
 מדינה:  ארצות הברית ארצות הברית
 מדינה:  ג'ורג'יה ג'ורג'יה
 מחוז:  לאונדס
 ראש העיר:  Scott James Matheson
 שפה רשמית:  אנגלית
 תאריך ייסוד:  7 בדצמבר 1860
 שטח:  78 קמ"ר
 גובה:  67 מטרים
 אוכלוסייה:  ‏
  ‑ בעיר:  55,378 (1 באפריל 2020)
  ‑ צפיפות:  695 נפש לקמ"ר (2010)
 קואורדינטות:  30°50′48″N 83°16′59″W﻿ / ﻿30.846666666667°N 83.283055555556°W﻿ / 30.846666666667; -83.283055555556 
 אזור זמן:  UTC -5
  אתר האינטרנט הרשמי של ולדוסטה
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ולדוסטה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ולדוסטה(למפת ג'ורג'יה רגילה) אטלנטה אוגוסטה קולומבוס סוואנה את'נס מייקון אולבני וורנר רובינס רום דלטון קרוליינה הדרומית  צפ. קר. טנסי אלבמה פלורידה האוק. האטלנ. ולדוסטה(למפת ג'ורג'יה מוגדלת) אטלנטה אוגוסטה קולומבוס סוואנה את'נס מייקון אולבני וורנר רובינס רום דלטון קרוליינה הדרומית  צפ. קר. טנסי אלבמה פלורידה האוק. האטלנ. ולדוסטה  he tabBackground:;tabBorder:#aaa;defaultTab:0;
ולדוסטה (באנגלית: Valdosta) היא בירת מחוז לאונדס שבמדינת ג'ורג'יה שבארצות הברית והעיר ה-14 בגודלה בג'ורג'יה.
העיר היא מקום משכנה של אוניברסיטת המדינה של ולדוסטה (Valdosta State University) שהיא חלק ממערכת האוניברסיטאות של ג'ורג'יה ובה לומדים יותר מ-10,900 סטודנטים. נבחרת הפוטבול של בית הספר התיכון הציבורי של ולדוסטה ניצבת בראש רשימת הניצחונות של כל הזמנים של נבחרות בתי הספר התיכוניים בכל ארצות הברית.
ולדוסטה מכונה "עיר האזליאה", שכן צמח האזליאה גדל בה בשפע ובחודש מרץ מדי שנה היא מארחת את פסטיבל האזליאה.
היסטוריה > המאה ה-19

ולדוסטה נוסדה על ידי מתיישבים לבנים ב-7 בדצמבר 1860, כאשר היא הוכרזה על ידי בית המחוקקים של ג'ורג'יה כמקום החדש של מושב המחוז, שקודם לכן שכן בטרופוויל הסמוכה. באותה שנה נסללה מסילת רכבת אל העיר ולא אל טרופוויל וכך הואצה התפתחותה. רבים מתושבי טרופוויל העתיקו את מקום מגוריהם לוולדוסטה כאשר נסללה "מסילת האטלנטי והמפרץ" (Atlantic and Gulf Railroad) במרחק 6 ק"מ משם. ב-4 ביולי 1860 הוביל הקטר הידוע בשם "סטילה מס' 3" (Satilla No. 3) את הרכבת הראשונה אל תוך ולדוסטה.
ולדוסטה שוכנת בשפלת החוף של ג'ורג'יה והנוף הנשקף ממנה הוא כמעט לחלוטין מישורי. העיר הייתה אז מרכז הגידול העיקרי של הכותנה בארצות הברית, ענף חקלאי מכניס ביותר לפני מלחמת האזרחים ואחריה. לפני פרוץ המלחמה נמנו רוב תושבי המחוז על בני הגזע הלבן, אך עם אוכלוסיית שחורים לא קטנה, שכן מטעי הכותנה היו תלויים בכמות גדולה של עבדים שחורים כעובדי שדה.
לאחר שאיבדה את מעמדה כמקום מושב המחוז ולאחר שמסילות הרכבת שנסללו במחוז עקפו אותה, ננטשה טרופוויל כמעט לחלוטין. היא נקראה על שמו של מושל ג'ורג'יה, ג'ורג' טרופ שעל שמו גם קרוי מחוז במדינה. ולדוסטה נקראה על שם אחוזתו של טרופ, ואל ד'אוסטה (Val d'Osta). טרופ קרא לאחוזתו על שם מחוז ואל ד'אוסטה שבאיטליה.
ב-1871 ו-1872, לאחר תום מלחמת האזרחים, במהלך תקופת השיקום, יותר ממאה עבדים משוחררים, משפחות חוואים, בעלי מלאכה, ופועלים, היגרו ממחוז לאונדס לאריתינגטון שבליבריה, בחפשם אחר עתיד טוב יותר. עוד לפני המלחמה, תמכה תנועת החזרה לאפריקה בהגירתם של שחורים לליבריה, אז מושבה אמריקאית שהוקמה למטרה זו. הקבוצה הראשונה עזבה את המחוז ב-1871 בהנהגתו של ג'פרסון ברייסוול והקבוצה השנייה יצאה ב-1872 בהנהגתו של אהרון מילר.
רבים מהעבדים המשוחררים המשיכו לעבוד במחוז כאריסים וכחוכרים, שכן ענף הכותנה המשיך לשגשג גם במאה ה-20. עם כניסת המיכון בענף זה, מספר מקומות העבודה במגזר החקלאי ירד.
היסטוריה > המאה ה-20

בנובמבר 1902 השתוללה פילה של קרקס האריס-ניקל-פלייט בשם ג'יפסי והרגה את המאמן שלה, ג'יימס או'רורקה. לאחר שהטילה אימה על העיירה במשך כמה שעות, היא ברחה לצ'רי קריק שמצפון לוולדוסטה. ג'יפסי רדפה אחרי מפקד המשטרה, קלווין דמפייר וכוח שנלווה אליו ובסופו של דבר נורתה, נהרגה ונקברה במקום מותה. ג'יימס או'רורקה נקבר בבית הקברות סנסט היל שבוולדוסטה.
ב-28 ביולי 1907 הצביעה ולדוסטה על הפיכתה ל"עיר יבשה" מאלכוהול. שיא מכירה של משקאות בשווי של 10,000 דולר נרשם ביום האחרון לפני כניסת החוק לתוקף.
היסטוריה > המאה ה-20 > בתי המשפט

ב-1905 נבנה בוולדוסטה בית המשפט של מחוז לאונדס, מבנה שכיום רשום כמבנה היסטורי לאומי והוא השביעי מבין בנייני בית המשפט של המחוז. המבנה הראשון נבנה ב-1828 בפרנקוויל, אז מקום מושב המחוז. ב-1834 נבנה בניין חדש במושב המחוז החדש, טרופוויל. בניין זה הוחלף במבנה שהוקם ב-1842 ושנחרב בשריפה ב-1858.
הבניין הראשון של בית המשפט בוולדוסטה נבנה בשנות השישים של המאה ה-19 והיה מבנה עץ שנשרף ב-1869. מבנה עץ אחר נבנה במקומו באותו מיקום וב-1875 נבנה במקומו מבנה לבנים של שתי קומות. ב-1900 החליטה הנהגת המחוז על בניית מבנה גדול יותר וב-1905 נבנה הבניין החדש. זהו המבנה שבמאה ה-21 כונה "בית המשפט הישן". בקיץ 2010 עברו גופי הממשל של המחוז למכלול בניינים חדש.
בניין בית המשפט שנבנה ב-1875 נחשב לאחד ממבני בתי המשפט היפים ביותר בג'ורג'יה. המקום משמש לאספות, תערוכות ופעילויות קהילתיות אחרות.
היסטוריה > המאה ה-20 > הלינץ' של מאי 1918

במאי 1918 התחוללה באזור ולדוסטה ובחלק המזרחי של מחוז ברוקס השתוללות של מעשי לינץ' בעקבות מותו בירייה של המפטון סמית', בעל מטעים לבן ליד העיירה מורבן הסמוכה. סמית', שנודע כ"בוס קשוח", שלעיתים הכה והשפיל את עובדיו, נורה ונהרג בביתו על ידי סידני ג'ונסון, עובד חווה שחור שסמית' התעלל בו כמה פעמים. ג'ונסון גם ירה ופצע את אשתו של סמית'. לאחר הרצח התחבא ג'ונסון בוולדוסטה מספר ימים מבלי להתגלות.
בעקבות הרצח התגבשו מספר חבורות של מבצעי לינץ' בוולדוסטה, כולל רבים מחשובי העיר. הם בזזו את מחוזות לאונדס וברוקס במשך שבוע בחפשם אחר ג'ונסון ואחר שותפיו לכאורה. חבורות אלו ביצעו מעשי לינץ' בלפחות 13 אפרו-אמריקאים. בין הקורבנות של מעשי הרצח הללו הייתה מרי טרנר שהייתה בחודש השמיני להריונה ועוברה נעקר מגופה ונרצח, יום לאחר הרצחו של בעלה של טרנר. מבין הקורבנות של מעשי הלינץ' הללו, לפחות שני אנשים לא היו קשורים לרציחתו של סמית' או לכל מעשה פשע אחר.
סידני ג'ונסון התגלה בדרך מקרה. מפקד המשטרה, קלווין דמפייר, הוביל מסע ירי בערבו של ה-22 במאי לעבר בית בוולדוסטה בו הסתתר ג'ונסון. לאחר מותו, בוצע סירוס בגופתו של ג'ונסון על ידי המון של 700 איש. לאחר מכן נקשרה הגופה לכלי רכב ונגררה במורד רחוב פטרסון וכל הדרך אל מורבן, ליד מקום הירצחו של סמית'. שם נתלתה גופתו של ג'ונסון על עץ והועלתה באש. באותו אחר צהריים, הורה המושל יו דורסי לכוח של המשמר הלאומי של ג'ורג'יה להגיע לוולדוסטה ולעצור את ההשתוללות, אך הגעתם הייתה מאוחרת מדי עבור קורבנות רבים. מאוחר יותר גינה דורסי את מעשי הלינץ', אך אף אחד מהמשתתפים בהם לא הועמד לדין.
בעקבות גל אלימות זה נמלטו ממחוזות לאונדס וברוקס יותר מ-500 אפרו-אמריקאים. בין השנים 1880 – 1930 נרשם במחוז ברוקס השיעור הגבוה ביותר במדינת ג'ורג'יה של מעשי לינץ'. מעשי הלינץ' של מאי 1918 התרחשו בתקופה של מתחים חברתיים הולכים וגוברים בעקבות סיומה של מלחמת העולם הראשונה. האלימות על רקע גזעני של לבנים כלפי שחורים הגיעה לשיאה במהומות קשות במספר רב של ערים תעשייתיות ברחבי ארצות הברית במסגרת מה שכונה "הקיץ האדום" (Red Summer) של 1919, כולל מהומות הגזע בשיקגו, בוושינגטון, אומהה, בלטימור וערים אחרות.
ב-1922 החל הסניף המקומי של ארגון הקו קלוקס קלאן, ששב לפעילות ב-1915, לקיים מצעדים בגלוי ברחובות העיר. עד 1940 עזבו את ג'ורג'יה ומדינות נוספות בדרום יותר ממיליון וחצי שחורים והיגרו לערים במדינות בצפון ובמערב התיכון.
היסטוריה > המאה ה-20 > כלכלה משתנה

ב-1910 היה ענף הכותנה מרכיב חשוב בכלכלה המקומית והמגזין Fortune דירג את ולדוסטה כעיר העשירה ביותר בארצות הברית על פי הכנסה לנפש. זמן קצר לאחר מכן פלשה החדקונית מסוג Anthonomus grandis לדרום והשמידה את יבול הכותנה של 1917. החקלאות באזור עברה הסבה לטבק ולגידול עצי אורן לתעשיית העץ. בתקופה מסוימת שכן בוולדוסטה המפעל השני בגודלו בעולם של חברת קוקה-קולה.
באמצע המאה ה-20 קיבלה כלכלת ולדוסטה דחיפה משמעותית כאשר נסלל בקרבתה כביש 75 הבין-מדינתי. נופשים רבים שעשו את דרכם לפלורידה מצאו שוולדוסטה היא עצירה אחרונה נוחה בדרכם לדיסניוורלד ולאזור אורלנדו, במיוחד אלו שהגיעו מהמערב התיכון ומקנדה.
ב-2003 נכללה ולדוסטה ברשימת "100 הערים הקטנות הטובות ביותר" של המגזין Site Selection. ב-2010 נכללה העיר ברשימת "המקומות הקטנים הטובים ביותר לעסקים ולקריירה" של המגזין פורבס.
הערות שוליים

↑  "American FactFinder". United States Census Bureau. Retrieved 2012-12-18
↑  VALDOSTA  STATE UNIVERSITY  OFFICE OF INSTITUTIONAL RESEARCH ENROLLMENT UPDATE—Spring 2015
↑  National High School Sports Record Book Archived March 17, 2009, at the Wayback Machine.
↑  "Valdosta - Georgia.gov". Valdosta.georgia.gov. Retrieved September 6, 2012.
↑  Eric Dewayne Jackson (2003). "Lowndes County Georgia List of Emigrants to Arithington, Liberia". Retrieved 8 January 2008.
↑  Gypsy the Elephant, Lowndes County Historical Society Museum
↑  "Elephant Kills Keeper" (PDF). The New York Times. 1902-11-24. Retrieved January 13, 2014.
↑  VDT Editors (2010-08-11). "What We Think: Goodbye, Courthouse >> What We Think >> Valdosta Daily Times". Valdosta Daily Times. Community Newspaper Holdings, Inc. Retrieved September 19, 2010.
↑  "Lowndes County Courthouse - Lowndes County Historical Society Museum". Valdostamuseum.com. Retrieved 2016-07-13.
↑  Meyers, Christopher C (2006). "" Killing Them by the Wholesale": A Lynching Rampage in South Georgia". The Georgia Historical Quarterly. JSTOR. 90 (2): 214–235. Retrieved 14 May 2013.
↑  "Triple Crown Hometowns". Archived from the original on 2007-10-21. Retrieved January 8, 2008.
↑  Billy Bruce (2007-12-22). "Breathing fresh life into Downtown". The Valdosta Daily Times. Retrieved January 1, 2008.
↑  Ron Starner (March 2004). "The Road to Boomtown". Site Selection. Retrieved January 13, 2014.
↑  "#79 Valdosta GA". Forbes. 2010-04-14. Archived from the original on 2010-04-20. Retrieved January 13, 2014.
| דגל ג'ורג'יה מדינת ג'ורג'יה |
| --- | --- | --- |
| בירת המדינה | אטלנטה |  |
| אזורים גאוגרפיים | מישור החוף האטלנטי • הרי בלו רידג' • המטרופולין של אטלנטה • עמק טנסי |  |
| היישובים הגדולים ביותר | אטלנטה • אוגוסטה • קולומבוס • סוואנה • את'נס • סנדי ספרינגס • רוזוול • מייקון • ג'ונס קריק • אולבני • וורנר רובינס • אלפארטה • מריאטה • ולדוסטה • סמירנה • דאנוודי • רום • איסט פוינט • מילטון • גיינסוויל |  |
| נושאים נוספים | מחוזות • סמלים • היסטוריה • דמוגרפיה • יהדות ג'ורג'יה |  |
| --- | --- |
בקרת זהויות :  NLI: 987007550562405171  LCCN: n81149958  MusicBrainz: 172860f7-4121-419f-916e-793b184a4bf9  NARA: 10040329  NKC: ge907347  VIAF: 138390526   WorldCat (עם VIAF): 138390526 
בניין בית המשפט הישן של ולדוסטה שנבנה ב-1875. המבנה שוכן במרכז העיר.
שלט לציון מקום רציחתה של מרי טרנר
ונוקובו

נפת ונוקובו (ברוסית: район Внуково) היא נפה במחוז המערבי של העיר הפדרלית מוסקבה שברוסיה. שטחה 16.91 קמ"ר ואוכלוסייתה מונה 25,783 תושבים (2020).
נפת ונוקובו מורכבת משני חלקים, המופרדים על ידי שטחו של המחוז האדמיניסטרטיבי של מוסקבה החדשה: היישוב הקודם עם שדה התעופה, קיבל מעמד של יישוב מסוג עירוני בשנת 1947.[דרושה הבהרה]
ביוני 2011, לאחר חתימת הסכם על גבול בין מוסקבה ומחוז מוסקבה, הותאם גבול הנפה.
אתרים ראויים לציון

נמל התעופה הבינלאומי ונוקובו
מלון DoubleTree by Hilton Moscow - Vnukovo Airport
תחנת המטרו איירפורט ונוקובו
השקל כמטבע בר-המרה

סימן השקל החדש
מטבע השקל הישראלי נכלל ברשימת 17 המטבעות בני-ההמרה בעולם. היכללות זו משקפת את חופש הסחר העולמי המלא בשקל.
היסטוריה

תהליך הפיכת השקל החדש למטבע בר-המרה החל בתחילת המאה ה-21, עם שחרור הדרגתי של חסמים ומגבלות על השקל. ההליך קיבל תנופה עם מינויו של סטנלי פישר לתפקיד נגיד בנק ישראל במאי 2005. ביוני 2006 הגיעו לישראל בהזמנתו של סטנלי פישר, ראשי בנק CLS, לביצוע בדיקה של מצבה המוניטרי של ישראל. בביקור הוצבו שני תנאים אחרונים לצירוף השקל למטבעות בני המרה:
הפעלת מערכת סליקה RTGS - בוצע ביולי 2007
העברת חוק מערכות תשלומים - עבר בכנסת בפברואר 2008
ב-26 במאי 2008 צורפה ישראל רשמית למערכת הסליקה הבינלאומית, ה-CLS, ובכך הפך השקל הישראלי למטבע בר-המרה. הדבר מאפשר ביצוע עסקאות בינלאומיות בשקלים. בנקים זרים יכולים לפתוח חשבונות שקליים ללקוחותיהם, ולבצע המרות בין שקלים למטבעות אחרים בלי הגבלה ובלי להזדקק לקשר כלשהו לישראל.